কালীপুজোর মণ্ডপে না আসায় অভিনেত্রীর বিরুদ্ধে মামলা, খারিজ হাইকোর্টে

কলকাতা: অতিথি শিল্পী হিসাবে জারিন খানকে (Zareen khan) আমন্ত্রণ জানায় কালীপুজোর (Kalipuja) কয়েকটি উৎসব কমিটি (Festival Committee) । আমন্ত্রণ গ্রহণ করলেও নির্দিষ্ট দিনে তিনি আসেননি। এই ঘটনার পরিপ্রেক্ষিতে চুক্তিভঙ্গের অভিযোগ দেওয়ানি মামলা হতে পারে। এক্ষেত্রে ফৌজদারি আদালতের কিছু করার থাকতে পারে না। দেওয়ানি সমস্যায় অপর পক্ষকে চাপে রাখার জন্য এমন পদক্ষেপ গ্রহণযোগ্য নয়।

অভিযোগের ভিত্তিতে যে এফ আই আর হয়েছে, তা স্পষ্টতই বাণিজ্যিক সম্পর্কের কথা উল্লেখ করেছে। তাই বিষয়টি নিয়ে ফৌজদারি মামলা চলতে দেওয়া যায় না। অভিমত কলকাতা হাইকোর্টের (Kolkata High Court)

আরও পড়ুন: ২৩শে জানুয়ারি নেতাজি জয়ন্তী, কেন এই দিনের নাম ‘পরাক্রম দিবস’

উল্লেখ্য, ২০১৮ সালে ৫ নভেম্বর আটটি পুজো প্যান্ডেলে উপস্থিত থাকার কথা ছিল ওই অভিনেত্রীর। কিন্তু তিনি না আসায় ওই প্যান্ডেলগুলির সম্মিলিত আর্থিক ক্ষতির পরিমাণ দাবি অনুযায়ী ছিল ৪২ লক্ষ টাকা।

কিন্তু অগ্রিম হিসেবে নেওয়া সেই অর্থ ফেরত না দেওয়ায় অভিনেত্রীর বিরুদ্ধে চিটিংবাজির অভিযোগ।

ইতিমধ্যে দেওয়ানি মামলায় ওই অভিনেত্রীর বিরুদ্ধে চার্জশিট দেওয়া হয়েছে, তথ্যপ্রমাণও তদন্ত মারফত সংগৃহীত হয়েছে।

এই অবস্থায় ফৌজদারি মামলা দ্বারা বিষয়টিতে হস্তক্ষেপ নিষ্প্রয়োজন। অভিমত সহ মামলা খারিজ বিচারপতি বিভাস রঞ্জন দে’র।

দেখুন অন্য খবর-